चीनी की बिक्री और फर्जी बॉन्डिंग पर मतभेद
किस ग्रुप में कौन : शुगरमिल में कुल 10 डायरेक्टर हैं। जिसमें 6 और चार के दो ग्रुप बन गए हैं। पहलेग्रुप मेंराजेन्द्र जागलान, ललित, भीम सिंह, जगदीश, जिले सिंह और एक अन्य हैं। दूसरेग्रुप मेंजितेंद्र भापरा, भूप सिंह, गुलाब और रणबीर सिंह हैं।
{चार ने लगाए कम रेट में चीनी बेचने के आरोप {6 ने कहा- सबूत दें, कमेटी तय करती है रेट
शुगरमिल में किसानों के गन्ने की गलत बॉन्डिंग मामले की जांच जब से शुरू हुई है, तब से मिल में रोजाना उठापटक चल रही है। कम रेट पर चीनी बेचने के आरोप सहित अन्य मामलों में मिल के 10 डायरेक्टर दो गुटों में बंट गए हैं। 6 डायरेक्टर एक तरफ हैं और चार ने अपना अलग से ग्रुप बना लिया है। सोमवार को भी दोनों ग्रुपों में तकरार खुलकर उस समय सामने आई जब मिल के 5 डायरेक्टरों ने अपनी बातें रखने के लिए प्रेसवार्ता बुलाई। जब ये डायरेक्टर अपनी बातें रख रहे थे तो चार डायरेक्टर वहां पंहुचे और आरोप लगाया कि उन्हें एमडी कार्यालय के अंदर जाने से रोका जा रहा है। शेष डायरेक्टर अंदर से गेट बंद कर अपनी बातें रख रहे हैं। आरोप यह भी लगाया कि अंदर एक ऐसे व्यक्ति को भी बिठाया गया है जो डायरेक्टर नहीं है। वहीं बॉन्डिंग में गड़बड़ी मामले में आंच, मिल के कर्मचारियों तक ही नहीं बल्कि बड़े लोगों तक भी पहुंचने लगी है। कुछ डायरेक्टरों का आरोप है कि गलत बॉन्डिंग रसूखदार लोगों के कहने पर उनके चहेतों की हो रखी है।
एकग्रुप के ये हैं आरोप
जितेंद्रभापरा, भूप सिंह, गुलाब और रणबीर सिंह के 4 सदस्यीय डायरेक्टरों के ग्रुप का कहना है कि शुगर मिल में चीनी बेचने को लेकर बड़ा घोटाला चल रहा है। रेट से 250 रुपए प्रति क्विंटल तक सस्ते रेट पर चीनी बेची गई है। जिसकी शिकायत सीएम विंडो में 31 दिसंबर को देंगे। डायरेक्टरों ने कहा कि जब सही समय आएगा तो तथ्य भी पेश करेंगे। डायरेक्टरों का आरोप है कि शेष डायरेक्टर अकेले बंद कमरे में बैठकर अपनी बातें रखते हैं और हमें अंदर नहीं जाने दिया जाता। मिल में कई मामलों में गड़बड़ चल रही है, इसलिए मिल की कार्यप्रणाली की उच्च स्तरीय जांच होनी चाहिए।
गलत बॉन्डिंग में बड़े लोगों को पकड़ने की मांग : डायरेक्टरजितेंद्र भापरा का कहना है कि बॉन्डिंग मामले की पूरी जांच होनी चाहिए। मिल के कर्मचारी को सस्पेंड करने से कुछ नहीं होता। छोटे-छोटे लोगों को पकड़ने से क्या होता है, इसमें तो कई बड़े लोग शामिल हैं। उन्होंने इशारे-इशारे में कहा कि अगर जांच हुई तो इसमें कई बड़े लोगों के नाम सामने आएगा। उन्हीं के कहने पर उनके चहेतों की गलत बॉन्डिंग की गई है।
6 डायरेक्टरों की राय अलग
राजेंद्रजागलान, ललित, भीम सिंह, जगदीश, जिले सिंह और एक अन्य डायरेक्टरों का कहना है कि हमारे कुछ साथी मिल का माहौल खराब करने का प्रयास कर रहे हैं। मिल में चीनी बेचने में डायरेक्टरों का कोई रोल नहीं होता। इसके लिए चीफ केमिस्ट, सेल मैनेजर और सीओ की कमेटी हर जगह घूमकर रेट तय करती है। इस रेट को एमडी या डायरेक्टर कोई भी नहीं बदल सकता। चीनी गीली थी इसलिए कम रेट पर बेची गई है लेकिन पास के शुगर मिलों से ज्यादा रेट पर है। पिछले दिनों आए सहकारिता मंत्री विक्रम यादव ने निरीक्षण के दौरान गीली चीनी देख उसे जल्द बेचने के निर्देश दिए थे। पुरानी चीनी बिकेगी, तभी नई चीनी की सेल शुरू होगी और किसानों की पेमेंट के लिए पैसे आएंगे। डायरेक्टरों का कहना है कि सभी को अलग से अपनी बातें रखने का अधिकार है। इसलिए हम भी गेट बंद कर अपनी मीटिंग कर रहे थे। इसमें किसी को कुछ कहना था तो बाद में कह सकते थे।
एमडी ने कहा- उच्च स्तर पर जांच कराई जा सकती है
शुगरमिल एमडी मेजर गायत्री अहलावत का कहना है कि डायरेक्टरों की कार्यालय में बैठक थी। कौन अंदर रहा और किसको अंदर नहीं जाने दिया, इस बारे में मुझे कुछ नहीं पता है। चीनी को कम रेट पर बेचने के आरोप पर एमडी ने कहा कि इसमें किसी को कोई शक है तो उच्च स्तर पर जांच कराई जा सकती है।
केन मैनेजर ने कहा- नहीं की बॉन्डिंग में गड़बड़ी, नोटिस का जवाब दिया
केनमैनेजर करतार सिंह का कहना है कि उन्होंने बॉन्डिंग के अंदर कोई गड़बड़ी नहीं की है। जिसको जो मांग करनी है करता रहे। मुझे कारण बताओ नोटिस जारी हुआ था, उसका अपने उच्च अधिकारी को जवाब दे चुका हूं। मामले में मुझे किसी तरह की सफाई देने की जरूरत नहीं है।
केन मैनेजर पर कार्रवाई की मांग
6डायरेक्टरों ने मांग की है कि शुगर मिल में गलत बॉन्डिंग मामले की पूरी जांच हो। मामले में केन मैनेजर को पहले ही कारण बताओ नोटिस जारी हो रखा है। लेकिन अब डायरेक्टरों की मांग है कि उस पर विभागीय कार्रवाई की जाए। इसके साथ ही जितनी गलत बॉन्डिंग मिले, उसका दोबारा सर्वे करवाकर सही किसानों के बांड बनाए जाएं।
पानीपत. शुगरमिल में अपनी बात रखते बाहर खड़े दूसरे ग्रुप के डायरेक्टर।
पानीपत. शुगरमिल में किसानों के गन्ने की गलत बॉन्डिंग मामले को लेकर कमरे में बैठक करते पहले ग्रुप के डायरेक्टर।
mag_Deva hin_Deva hin_Deva hin_Deva bho_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva